De mirabilibus urbis Romae
De mirabilibus urbis Romae, libellus solo uno manuscripto servatus, saeculo XII medio a quodam Magistro Gregorio Oxoniensi Latine conscriptus est, ut eo peregrinis mirabilia urbis Romae monstraret explicaretque. Gregorius multum temporis in reliquias Romanas describendas contulit; inter alia "magica quaedam persuasione" statuae Veneris formosissimae identidem attractus est, quamvis procul habitans. Magister Gregorius primus fuit, qui "Spinarii", figurae antiquae aeneae tum in Laterano asservatae, mentionem fecit.

Magister Gregorius, notus tantum ex prologo eius, aliis Romae descriptionibus usus non est, etsi librum De septem miraculis mundi Bedae attributum legerat. Non fuit peregrinus, quos ludibrio habuit, sed ad gregem ignotum hominum litterarum pertinuit, qui eum, ut libellum scriberet, coegerunt. Narrationes de ecclesiis Romanis breves sunt: Basilicam Vaticanam veterem et Archibasilicam Sanctissimi Salvatoris in Laterano non nisi quasi praeteriens commemorat, de Sancta Maria Rotunda (i.e. Pantheon) formae inusitatae causa loquitur. Ter Gregorium papam statuas antiquas destruxisse refert et Templum Minervae olim pulcherrimum fuisse, laboribus Christianorum autem detractum"

Bibliographia 
Ranulphus Castrensis: Polychronicon Ranulphi Higden monachi Cestrensis; together with the English translation of John Trevisa and of an unknown writer of the fifteenth century. Edited by Churchill Babington and Joseph Rawson Lumby. (The Chronicles and Memorials of Great Britain and Ireland during the Middle Ages, 41. Vol. 3-9) Londinii, 1865-86. 
Hildebertus Cenomannensis Episcopus: Carmina minora, recensuit A. Brian Scott. (Bibliotheca scriptorum Graecorum et Romanorum Teubneriana) Monaci: K. G. Saur, 2001 (ISBN 3-598-71984-1)
James, M.R.: "Magister Gregorius de mirabilibus urbis Romae" in The English Historical Review, 32 No. 128 (Mense Octobri 1917), pp. 531-554
Panofsky, Erwin: Renaissance and Renascences in Western Art. (Figura, 10). Holmiae: Almqvist & Wiksell, 1960.
Ross, James Bruce: "A Study of twelfth-century interest in the antiquities of Rome", in: Medieval and Historigraphical Studies in Honor of J.W. Thompson, Sicagi 1938, pp. 302-321.
Rushforth, G. McN.: "Magister Gregorius de mirabilibus urbis Romae", Journal of Roman Studies 9 (1919), pp. [14]-58.

Notae 
 

Notitia Dignitatum
Mirabilia Urbis Romae

Roma
Scripta saeculo 12
Angliae scripta
Litterae Latinae mediaevales
Libri de Italia
Libri de itineribus faciendis